اسلام آباد ( مانیٹرنگ ڈیسک) وزیراعظم عمران خان نا خصوصی حوالکاری کمکار فردوس عاشق اعوان ءِ اونا عہدہ غان اینک کننگانے، و اونا جاگہ غا لیفٹیننٹ جنرل ریٹائرڈ عاصم سلیم باجوہ ءِ خصوصی حوالکاری کمکار پن کننگانے۔ داکان بیدس سینیٹ اٹی قائد ایوان شبلی فراز ءِ بنجائی حوالکاری وزیر پن کننگ نا ہم فیصلہ کننگانے۔ عاصم سلیم باجوہ دا وخت آ چائنا پاکستان اقتصادی راہداری (سی پیک) اتھارٹی نا چیئرمین نا عہدہ غا کاریم کننگ اٹی ءِ۔ کابینہ ڈویژن نا کنڈ آن جاری نوٹیفکیشن نا رد اٹ لیفٹننٹ جنرل (ر) عاصم سلیم باجوہ ءِ اعزازی حیثیت اٹ خصوصی کمکار تعینات کننگانے، و فردوس عاشق اعوان ءِ خصوصی حوالکاری کمکار نا عہدہ غان اینک کننگانے۔
